b'\n_START_ARTICLE_\nLockheed Martin F-35 Lightning II\n_START_SECTION_\nDanske forhold\n_START_PARAGRAPH_\nTre aktstykker fra Folketingets finanskomit\xc3\xa9 beskriver Danmarks involvering i F-35-programmet:_NEWLINE_1997: Ved aktstykke 342 9/9 1997 tiltr\xc3\xa5dte finanskomiteen at Danmark inntr\xc3\xa5dte i programmets kravspesifikasjonsfase med en bevilgning p\xc3\xa5 70 millioner kroner._NEWLINE_2002: Ved aktstykke 142 22/5 2002 tiltr\xc3\xa5dte finanskomiteen at Danmark kunne anvende 892,5 millioner kroner i programmets utviklings- og demonstrasjonsfase. 110 millioner kroner av disse utgiftene var forventet \xc3\xa5 bli dekket av forleggelsen av et dansk F-16 til testflyvninger i F-35-programmet. Dansk industri aksepterte etter avtale med regjeringen \xc3\xa5 bidra med 74 millioner kroner av utgiftene._NEWLINE_2007: Ved aktstykke 79 8/2 2007 tiltr\xc3\xa5dte finanskomiteen at Danmark inntr\xc3\xa5dte i prosjektets produksjons-, vedlikeholds- og videreutviklingsfase med en bevilgning over 45 \xc3\xa5r p\xc3\xa5 tilsammen ca. 2 milliarder kroner, tilsvarende ca. 1,5 prosent av de samlede utgiftene i denne fasen._NEWLINE_Danmarks deltagelse i F-35-programmet forpliktet ikke Danmark til \xc3\xa5 kj\xc3\xb8pe flyene.\n_START_SECTION_\nNorske forhold\n_START_PARAGRAPH_\nDen konvensjonelle F-35A-varianten er valgt til \xc3\xa5 erstatte Norges F-16-fly. Regjeringen foreslo opprinnelig \xc3\xa5 kj\xc3\xb8pe 48 fly, men dette tallet er n\xc3\xa5 52 fordi USA ikke kommer til \xc3\xa5 ha kapasitet til \xc3\xa5 l\xc3\xa5ne/leie bort treningsfly til Norge. 48 av disse skal v\xc3\xa6re operative, mens fire skal bli brukt utelukkende til trening og utdannelse._NEWLINE_Forsvaret har beregnet at disse vil koste 69,7 milliarder 2016-kroner i innkj\xc3\xb8p. Levetidsomkostningene for flyene, som dekker innkj\xc3\xb8p og driftsomkostninger i 30 \xc3\xa5r, samt utbygging av basen p\xc3\xa5 \xc3\x98rland, beregner Forsvaret n\xc3\xa5 til \xc3\xa5 bli p\xc3\xa5 261,3 milliarder kroner eller dr\xc3\xb8yt fem milliarder kroner pr. fly. Utbygging av Evenes, som fremskutt base, kommer p\xc3\xa5 toppen av dette._NEWLINE_Fra 10. november 2015 til 29. juni 2017 ble Luftforsvarets f\xc3\xb8rste syv fly levert til Luke Air Force Base i Arizona for oppl\xc3\xa6ring og trening av norske piloter._NEWLINE__NEWLINE_10. november 2017 foregikk den offisielle overleveringen av de tre f\xc3\xb8rste flyene levert direkte til Norge. Disse flyene landet p\xc3\xa5 \xc3\x98rland hovedflystasjon 3. november 2017 rett f\xc3\xb8r kl. 16.00 (norsk tid) mens det fremdeles var dagslys. De tok av i m\xc3\xb8rke fra Fort Worth i Texas kl. 06.35 (norsk tid, kl. 23.35 lokal tid dagen f\xc3\xb8r), (9 timer og 24 minutter flytid, 7569 km i direkte luftlinje, gjennomsnittsfart: 815 km/t) og fl\xc3\xb8y non-stop med flere lufttankinger underveis. Flyene hadde amerikanske merker og ble fl\xc3\xb8yet av amerikanske piloter. De tre flyene var nummer 5148, 5149 og 5150.\n_START_SECTION_\nPris\n_START_PARAGRAPH_\nPrisen p\xc3\xa5 hvert enkelt fly synes uavklart, den norske avtalen har ikke v\xc3\xa6rt klar p\xc3\xa5 dette. Kilder som Dagbladet og Aftenposten har tidligere meldt at sjefen for utviklingen av kampflyet JSF tror prislappen per fly vil bli p\xc3\xa5 USD 80 millioner, rundt 460 millioner norske kroner eller rundt en halv milliard norske kroner per fly, alt etter dollarkurs, og vist til at dette er 50 prosent mer enn norske myndigheters anslag. Til sammenligning l\xc3\xa5 prisen p\xc3\xa5 hvert F16 kampfly p\xc3\xa5 rundt 120 millioner norske kroner, dog i datidens verdi (ca. 1980.)_NEWLINE_Den amerikanske Government Accountability Office estimerte i 2011 utviklings- og innkj\xc3\xb8pskostnadene for de 2\xc2\xa0457 flyene USA har planlagt \xc3\xa5 anskaffe til USD 382 milliarder. Dette gir en gjennomsnittspris p\xc3\xa5 USD 156 millioner for ett fly._NEWLINE_Pris er \xc3\xa5penbart et politisk sp\xc3\xb8rsm\xc3\xa5l. "Kostnadsestimatene for anskaffelsesfasen er n\xc3\xa5 beregnet til 61,2 milliarder kroner, opplyste Anders Melheim", som da var programdirekt\xc3\xb8r i det norske Kampflyprogrammet, i desember 2012. Dette skulle s\xc3\xa5ledes tilsvare 1\xc2\xa0093 millioner kroner for hvert av de 56 flyene Norge skal skaffe, bortimot 3 ganger mer enn norske myndigheters anslag i 2009._NEWLINE_Det norske Kampflyprogrammet p\xc3\xa5 sin side viser til at prisen p\xc3\xa5 rundt 80 millioner er stykkprisen en forventer n\xc3\xa5r flyet er i full produksjon rundt 2019. Inntil da vil prisen synke gradvis \xc3\xa5r for \xc3\xa5r ettersom produksjonen \xc3\xb8ker. Norge har heller ikke tegnet en enkelt kontrakt for F-35, og er del av de \xc3\xa5rlige kontraktsforhandlingene mellom det flernasjonale programkontoret JPO (Joint Program Office) og Lockheed Martin og Pratt & Whitney. Den amerikanske snittprisen for flyene er heller ikke representativ for Norge, da denne regnes ut basert p\xc3\xa5 produksjonen av fly for USA produsert mellom 2010 og sent p\xc3\xa5 2030-tallet, og inkluderer ogs\xc3\xa5 alle utviklingskostnadene. Norge skal p\xc3\xa5 sin side kun anskaffe fly i en 8-\xc3\xa5rs periode, og betaler da prisen for flyene disse \xc3\xa5rene, og dekker bare en mindre del av utviklingskostnadene. Den norske snittprisen vil derfor v\xc3\xa6re en annen enn for USA. De norske kostnadsestimatene for F-35, som i 2015-verdi (oppdatert for inflasjon) er p\xc3\xa5 67,9 milliarder kroner, omfatter ogs\xc3\xa5 mye mer enn bare 52 fly, og skal ogs\xc3\xa5 dekke utvikling og anskaffelse av v\xc3\xa5pen, simulatorer, deler og innledende trening for F-35. Av de norske kostnadene utgj\xc3\xb8res derfor bare rundt 60% selve flykostnaden._NEWLINE_Endringene siden 2009 m\xc3\xa5 ogs\xc3\xa5 sees i lys av at programmet den gang oppgav kostnadene i s\xc3\xa5kalt "n\xc3\xa5verdi", mens senere estimater er oppgitt i reelle kroner. Kampflyprogrammet hevder at om alle kostnadene regnes om i sammenlignbare verdier s\xc3\xa5 er de bare \xc3\xb8kt med i underkant av 6%, og da grunnet en ny norsk tidsplan, og nye kostnader for JSM.'